**Tallinna Tööstushariduskeskuse (TTHK) täienduskoolituste õppekorraldus**

Täienduskoolitusi, mis on osalejatele tasuta, rahastab Haridus- ja Teadusministeerium ESF programmi „Täiskasvanuhariduse edendamine ja õppimisvõimaluste avardamine“ vahenditest ning need on mõeldud töötavatele täiskasvanud inimestele tööturul erialase konkurentsivõime tõstmiseks; täiendusõppena olemasolevate kutse-, ameti- ja erialaste teadmiste, oskuste ja vilumuste täiendamiseks; elukestva õppe võtmepädevuste parendamiseks; madala või aegunud erialase kvalifikatsiooniga töötajatele oskuste arendamiseks; aegunud oskustega elanikkonnale vanuses 50+; keskhariduseta täiskasvanutele ja erialase tasemehariduseta täiskasvanutele.

**1. Täienduskoolituse alustamine**

1.1 Õppetöö toimub grupikoolitustena õppekavas määratud mahus ja planeeritud ajakava alusel ([www.tthk.ee](http://www.tthk.ee), täienduskoolitused, tasuta koolitused).

1.2 Koolituste mahtu arvestatakse akadeemilistes tundides, üks akadeemiline tund on 45 minutit.

1.3 Täienduskoolituste loetelu, toimumise ajakava, õppekava lühiandmed ja registreerimise alustamine/lõpetamine on kooli kodulehel.

1.4 Õppekava lühiandmetes on kirjas: koolituse eesmärk, õppetöö maht, sihtgrupp, nõuded õpingute alustamiseks ja lõpetamiseks, käsitletav temaatika, elukestva õppe võtmepädevused, kasutatava õppemateriaalse baasi ja õppevahendite iseloomustus, koolitajad ja nende kvalifikatsioon, õppekava koostaja

1.5 Õppekava koostamise aluseks on vastav kutsestandard ja kutse- või eriala riiklik või kooli õppekava või selle osa.

**2. Täienduskoolitusele vastuvõtu kord**

2.1 Koolitusel ei saa osaleda kutseõppeasutuses, rakenduskõrgkoolis või ülikoolis riigieelarvelisel õppekohal õppivad isikud ja TTHK personal.

2.2 Koolitusele tuleb eelnevalt registreeruda ning tutvuda õppekorraldusega.

2.3 Osalemise põhilisteks valikukriteeriumiteks on sihtgruppi kuulumine ning õpingute alustamiseks vajalike nõuete täitmine.

2.4 Registreerumise kinnituseks täidetakse ja allkirjastatakse osaleja poolt täienduskoolitusel osalemise avaldus.

2.5 Avalduse blankett on kättesaadav:

elektroonselt kooli kodulehel ([www.tthk.ee](http://www.tthk.ee), täienduskoolitused, tasuta koolitused).

2.6 Avalduse võib osaleja saata täienduskoolitusjuhile ka elektroonselt ja digiallkirjastatult ([www.tthk.ee](http://www.tthk.ee) täienduskoolitused, kontaktid) või posti teel, tuua isiklikult kooli Tallinna Tööstushariduskeskusesse aadressil: A korpuse II korrus, kabinet 205, Sõpruse pst 182.

2.7 Tasuta täienduskoolitusele vastuvõetud osalejate nimekiri kinnitatakse Tallinna Tööstushariduskeskuse direktor käskkirjaga.

**3. Täienduskoolitusest loobumine**

3.1 Kui mingil põhjusel täienduskoolituse gruppi registreerunud isikul ei ole võimalik koolitusest osa võtta, tuleks sellest koheselt teavitada täienduskoolitusjuhti.

**4. Täienduskoolituse lõpetamine**

4.1 Tasuta täienduskoolituse lõpetamise ja sellekohase tunnistuse väljastamise tingimuseks on koolitataval kohustus osa võtta õppetööst vähemalt 70 % ja läbida väljundipõhine hindamine.

4.2 Igal koolituskorral osalemist kinnitab osaleja oma allkirjaga.

4.3 Koolituse lõppedes täidavad osalejad tagasiside küsitluslehed.

4.4 Tasuta täienduskoolituse lõpetanute nimekiri kinnitatakse TTHK direktor käskkirjaga.

4.5 Tasuta täienduskoolituse tunnistused väljastatakse TTHK direktor käskkirja alusel ja registreeritakse kooli poolt väljastatavate tunnistuste ja tõendite registris.

4.6 Täienduskoolituse tunnistusi allkirjastavad TTHK direktor ja täienduskoolitusjuht.

4.7 Täienduskoolituse tõendeid allkirjastavad TTHK õppedirektor ja täienduskoolitusjuht.

4.8 Koolituse läbinutele väljastatakse vastavasisuline tunnistus, kui on saavutatud ja hinnatud õpiväljundid ja vastavad kompetentsid vähemalt lävendi tasemel ja õppeprotsessist on osavõtt olnud 70 % - 100%. Muudel tingimustel väljastatakse osalejatele koolitusel osalemise kohta tõend (Alus: Täienduskoolituse standard § 3 lg 1).

**5. Täienduskoolituse ära jätmine või edasilükkumine.**

5.1 Täiskasvanute tööalase tasuta täienduskoolituse ära jätmisest teavitab kool sellest kirjalikult Haridus- ja Teadusministeeriumit ning osalejaid kodulehe kaudu ja osalejate poolt edastatud kontaktandmete kaudu.

5.2 Täiskasvanute tööalase tasuta täienduskoolituse edasilükkumisest tingitud koolituse ajakava muudatustest teavitab täienduskoolituse osakond kõiki koolitusele registreerunud osalejaid nende poolt edastatud kontaktandmete kaudu.

**6. Täienduskoolituse sisekord**

6.1 Koolituse ajaks on mobiiltelefonid seadistatud hääletu režiimi peale.

6.2 Õppeasutuse ruumides ei ole suitsetamine ja e-sigareti kasutamine lubatud. Täiskasvanutele on suitsetamine lubatud õuealal, selleks vastavalt märgistatud kohas.

6.3 Õppeasutuses, õppeasutuse territooriumil ning koolituse ajal ei ole lubatud tarvitada alkohoolseid jooke ega narkootilisi, uimastavaid aineid.

**7. Tasuliste täienduskoolituste õppekorraldus:**

7.1 Õppetöö toimub grupikoolitustena (grupi suurus 8-15 osalejat) ettevõtte/organisatsiooni/tööandja poolt tellitud mahus, ajakava alusel;

7.2 Täienduskoolituse õppekava koostatakse ettevõtte/organisatsiooni/tööandja poolt tellitud koolitusvajaduse põhiselt, juhindudes TTHK-s õpetatavate erialade riiklikult kinnitatud õppekavadest.

7.3 Täienduskoolituse tellijaga sõlmib TTHK direktor või volitatud esindaja koolituslepingu, milles fikseeritakse kahepoolsed õigused ja kohustused.

7.4 Koolituslepingus fikseeritakse kursuse eest tasumine, mis toimub üldjuhul enne kursuse algust ja esitatud arve alusel.

7.5 Koolituse hind kujuneb vastavalt koolis kehtestatud tasumääradele ja hinnakalkulatsioonile, mis sisaldab koolitajate töötasusid; administreerimis-, üldmajandus- ja õppematerjalide kulusid.

7.6 TTHK on Eesti Töötukassa koolituskaardi koostööpartner. Töötukassa selgitab välja oma kliendi koolitusvajaduse ning otsustab, kas ja millises ulatuses ta kliendi eest tema valitud koolituse kulud tasub *(Alus: „Eesti Töötukassa koolituskaardi koostööpõhimõtted“ 01.05.2019).*

7.7 Koolitusmaksumust ei tagastata:

7.7.1 täienduskoolitusel mitteosalemisest või loobumisest ei teavitata TTHK täienduskoolitusjuhti ette vähemalt 14 päeva enne koolituse algust;

7.7.2 koolituse katkestamisel kui väljaarvamise põhjuseks on mistahes punkt TTHK õppekorralduseeskirja Lisa 15 oluliste rikkumiste loetelust ([www.tthk.ee](http://www.tthk.ee) – Üldinfo - Dokumendid).

**8. Täiskasvanute täienduskoolitusi reguleerivad õigusaktid:**

8.1 „Täiskasvanute koolituse seadus“ (01.07.2015);

8.2 „Täienduskoolituse standard“ (01.07.2015);

8.3 „Kutseõppeasutuses täiendusõppe korraldamise tingimused ja kord“ (23.09.2013);
8.4 „Riigihangete seadus“ (15.03.2019).